മിക്കി മൗസ്, സിന്ഡ്രല, ഡൊണാള്ഡ് ഡക്ക്.. ! വാക്സീന് എടുക്കാന് വരുന്ന കുഞ്ഞുങ്ങള് കരയാതിരിക്കാന് കാര്ട്ടൂണ് ചിത്രങ്ങളുമായി കുഴിത്തൊളു കുടുംബാരോഗ്യ കേന്ദ്രം ! നെടുങ്കണ്ടം: കുത്തിവയ്പ് ദിവസങ്ങളില് കരച്ചിലും ബഹളവും കുട്ടികളുടെ ഓട്ടവും തുടര്ക്കഥയായതോടെ വാക്സീന് എടുക്കാന് വരുന്ന കുഞ്ഞുങ്ങള് കരയാതിരിക്കാന് കാര്ട്ടൂണ് ചിത്രങ്ങളുമായി കുഴിത്തൊളു കുടുംബാരോഗ്യ കേന്ദ്രം. മിക്കി മൗസ്, സിന്ഡ്രല, ഡൊണാള്ഡ് ഡക്ക് എന്നിവരാണ് ഇവിടത്തെ ചുമരില് കുട്ടികളെ കാത്തിരിക്കുന്നത്. കുടുംബാരോഗ്യ കേന്ദ്രത്തിലെ ലാബ് ടെക്നിഷ്യന് അനുഷ, മക്കളായ പാര്വതി, മീനാക്ഷി, ഡോക്ടര് ജ്യോതിഷിന്റെ ഭാര്യ ആര്യ, മുന് ക്ലാര്ക്ക് ഹാജറയുടെ മകള് ഫൗസിയ, ആശാ പ്രവര്ത്തക സിന്ധു മനോജിന്റെ മകന് അനന്തു, സമീപവാസികളായ ജൂലി, അനന്ദു എന്നിവരാണു വരച്ചത്. ഡോക്ടര്മാരായ വിനീത പി. സൈമണ്, ജ്യോതിഷ് കുട്ടപ്പന്, ഹെല്ത്ത് ഇന്സ്പെക്ടര് വിധു എ.സോമന്, നഴ്സ് ഷീജ, വാര്ഡ് മെംബര് വി.സി.അനില് എന്നിവര് ചേര്ന്നാണ് ആശുപത്രിയുടെ വികസന പ്രവര്ത്തനങ്ങള്ക്കു ചുക്കാന് പിടിക്കുന്നത്.